
Narva Linnavalitsuse  21.10.2009 korralduse nr 1241-k

“Maa riigi omandisse jätmine hoonestusõiguse

seadmise eesmärgil Narva linnas
Adonis ja Salvia AÜ, Tõusu tn 111“
alapunkti 1.3 muutmine
1. Asjaolud ja menetluskäik
Narva Linnavalitsuse 21.10.2009 korralduse nr 1241-k alapunktis 1.3 on viga.  Nimelt, punktis 1.3 on katastriüksuse Adonis ja Salvia AÜ, Tõusu tn 111  maa maksustamishind arvutatud valesti. Kuna eelnimetatud korralduses tehtud viga on oluline, siis on vaja muuta Narva Linnavalitsuse 21.10.2009 korraldust nr 1241-k.
2. Õiguslikud alused
2.1 Haldusmenetluse seaduse  § 64 lõik 1 sätestab, et käesoleva jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.
2.2 Haldusmenetluse seaduse § 64 lõike 2 kohaselt otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 
2.3 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 
2.4 Vastavalt Haldusmenetluse seaduse §70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus
3.1 Muuta Narva Linnavalitsuse 21.10.2009 korralduse nr 1241-k “ Maa riigi omandisse jätmine hoonestusõiguse seadmise eesmärgil Narva linnas Adonis ja Salvia AÜ, Tõusu tn 111 “ alapunkt 1.3 ja sõnastada järgmiselt :
  “ 1.3 maa maksustamishind on  14 140 krooni ”
4. Rakendussätted
4.1. Korraldust on võimalik vaidlustada Tartu Halduskohtu Jõhvi Kohtumajas 30 päeva   jooksul arvates korralduse teatavakstegemisest.

4.2. Korraldus jõustub seadusega sätestatud korras.

